Mâbompré

MåbonpréLi shuvion -onp- (et nén -omp-) est wårdé dins les aplacaedjes (adonpwis …). (/mɔː.bɔ̃.'pʀe/) (la-minme: Mâbompré /maː.bɔ̃.'pʀe/;  Mabompré), c' est èn ancyin ptit ban del Walonreye, rebané avou Oufalijhe, e l' province do Lussimbork.


 Mwaissès dnêyes 
 Limeros del posse: 6663 (nén candjî)
 Limero diyalectolodjike: B 16
 Arondixhmint: Bastogne
 Lomaedje des djins did la: Måbonpurlin, Måbonpurlinne;cawete -urlin. (noûmot do walon, atåvlé e 2025). (F. Mabompréen, Mabompréenne) Jean Germain Avis de recherche : Wallons, comment vous appelez-vous, Vers l'Avenir, 24 d' octôbe 2007.

 No di des plaeces di Måbompré 
Toponimeye di Måbonpré
 Hamteas 
 Bounru (sipotaedje: les Surus)
 Engroe (Èn'grè)
 Molén di Spitindje (F. Spitange, Spitanche)
 Randou (F. Rangdoux)
 Rassadea / Rassadai (la-minme Rassadê, F. Rassaday)
 Rensîwé (F. Rensiwez)
 Velroe (la-minme Vèr'reû, ôte pårt Vèlreû ou Vèlrè, F. Vellereux); Sipotaedje des djins : les Gayets.

 Istwere 
Li viyaedje a skepyî e 8inme et 9inme sieke, do distrîxhnaedje des bwès pa l' abeye di Prûm, a pårti di s' dominne di Tavni.

Li viyaedje n' a måy apårtinou al Tere d' Oufalijhe.TG4.

Il a stî prins dins l' Ofinsive Von Rounchtete.

 Dins les belès-letes e walon 

Dins ene des noveles del ramexhnêye «Moude a rvinde» da Lucyin Mahin, li mwaisse personaedje, ki prind ene fåsse idintité, va louwer ene måjhon a Måbonpré:
Todi est i ki vo m' la disbatijhî avou m' novele cwåte d' idintité, ricopieye sol manaedje di m' soçon Bahrawi (ki dji n' a pus yeu l' droet di rvey dispu don). Pere walon, mere marokinne, vinou å monde a Måbonpré, e fén fond d' l' Årdene, k' i gn a nol Arabe k' î åye metou les pîs.
Et mi, i m' î ont louwé on djîsse e viyaedje shijh moes å long, po cnoxhe a mitan les naxhes di cisse rescoulêye coine la del Walonreye. Les fôs veråts ! I m' ont reclôs låvå do moes d' octôbe å moes d' måss. E plin ivier. Mi ki n' aveut pus veyou l' nive dispu des ans et des razans.

 Sourdants 

Categoreye:Ancyins ptits bans del Walonreye
Categoreye:Veyes et viyaedjes di Walonreye
Categoreye:Province do Lussimbork